Agzam-a n tsiwelt yettili-d s wudem usrid, meḥsub ad d-iɛeggen ɛinani belli tura ad yeḥbes tamacahut ad d-yemmeslay ɣef wayen niḍen. Ma yella d agzam arusrid, amsawal ur dyeqqar ara belli ad yeḥbes, ur yettɛeggin ara, d imeɣri ara t-ifehmen acku amseḍfer-nni n yineḍruyen yerrez, yexreb, yeshel ad yettwaɛqal belli amsawal ibeddel awal. I wakken ad dnbeggen amek i yettales umsawal deg yeḍrisen yura Belɛid At Ɛli, nefren-d imedyaten-a, i wumi nga tasleḍt.